«Унагъуэ зэпеуэ»
Налшык дэт сабий гъэсапIэхэм щекIуэкIащ «Унагъуэ зэпеуэ» спорт зэхьэзэхуэхэр.
Гуп нэхъыжьхэм хэт сабийхэмрэ абыхэм я адэ-анэхэмрэ зэгъусэу ягъэлъэгъуащ ябгъэдэлъ акъыл жанагъыр, псынщIагъыр. «Спортсмен унагъуэхэм» япэу ирата упщIэхэр теухуат абыхэм я творческэ зэфIэкIхэр здынэсым. Адэ-анэхэм къагупсысын хуейт я командэм и фIэщыгъэцIэр, гъуазэ псалъэр. Абы къыдэкIуэу, спорт джэгукIэ щхьэхуэхэмкIи зэпеуащ. ИужькIэ биатлон, Iэжьэ спорт, керлинг зэхьэзэхуэхэми я зэфIэкI щагъэлъэгъуащ.
ЦIыкIухэми, адэ-анэхэми я гукъыдэжыр къэзыIэта «Унагъуэ зэпеуэр» текIуарэ къыхагъэщIарэ хэмыту кърахьэлIащ. Джэгум хэта командэхэм я цIэ къраIуащ шоколадым къыхэщIыкIа медалхэмкIэ.
ШЭРЭДЖ Дисэ.
